Predlog SKLEP SVETA o podpisu, v imenu Evropske unije in njenih držav članic, in začasni uporabi Protokola o spremembi Evro-sredozemskega letalskega sporazuma med Evropsko unijo in njenimi državami članicami na eni ter vlado Države Izrael na drugi strani zaradi upoštevanja pristopa Republike Hrvaške k Evropski uniji /* COM/2014/0370 final - 2014/0188 (NLE) */





OBRAZLOŽITVENI MEMORANDUM 1) Ozadje predloga 110 || · Razlogi za predlog in njegovi cilji / splošno ozadje Evro sredozemski letalski sporazum med Evropsko unijo, njenimi državami članicami in Državo Izrael je bil dogovorjen na podlagi Sklepa Sveta o odobritvi začetka pogajanj, ki je bil sprejet aprila 2008. Sporazum je bil podpisan 10. junija 2013. 120 || Republika Hrvaška je k Evropski uniji pristopila 1. julija 2013. V skladu s členom 6(2) Akta o pogojih pristopa se je Hrvaška zavezala, da bo pristopila k sporazumom, ki so jih sklenile ali podpisale države članice in Unija z eno ali več tretjimi državami ali mednarodno organizacijo. Za pristop k zgoraj navedenemu sporazumu z Izraelom se uporablja poenostavljeni postopek. Protokol bi bilo tako treba podpisati v skladu z navedenim postopkom in členom 218(5) Pogodbe o delovanju Evropske unije. Protokol vsebuje potrebne jezikovne prilagoditve Sporazuma zaradi pristopa Hrvaške. 130 || · Obstoječe določbe na področju, na katero se nanaša predlog Določbe Protokola nadomeščajo ali dopolnjujejo določbe Evro sredozemskega letalskega sporazuma med Evropsko unijo, njenimi državami članicami in Državo Izrael. 140 || · Usklajenost z drugimi politikami in cilji Unije Sporazum z Izraelom, ključnim letalskim partnerjem v Sredozemlju, je pomemben dosežek pri oblikovanju skupnega zračnega prostora med EU ter njenimi južnimi in vzhodnimi sosednjimi državami. Je del zunanje letalske politike Unije, določene s Sporočilom Komisije COM(2005) 79 „Razvijanje agende zunanje letalske politike Skupnosti“, ki je bila pred kratkim revidirana s Sporočilom Komisije COM(2012) 556 „Zunanja letalska politika EU – reševanje prihodnjih izzivov“ in povezanimi sklepi Sveta. 2) Posvetovanje z deležniki in ocena učinka || · Posvetovanje z deležniki 211 || Posvetovalne metode, glavni ciljni sektorji in splošni profil vprašancev Ni relevantno. 212 || Povzetek in upoštevanje odgovorov Ni relevantno. 3) PRAVNI ELEMENTI PREDLOGA 305 || · Povzetek predlaganih ukrepov Protokol zagotavlja potrebne spremembe Evro sredozemskega letalskega sporazuma med Evropsko unijo, njenimi državami članicami in Državo Izrael po pristopu Hrvaške k EU 1. julija 2013. 310 || · Pravna podlaga Člen 100(2) in člen 218(5) Pogodbe o delovanju Evropske unije v povezavi s členom 6(2) Akta o pristopu. 4) Proračunske posledice 409 || Predlog ne vpliva na proračun Unije. 5) DODATNE INFORMACIJE 570 || · Podrobna obrazložitev predloga Svet je pozvan k odobritvi podpisa Protokola o spremembi Evro‑sredozemskega letalskega sporazuma med Evropsko unijo, njenimi državami članicami in Državo Izrael. Ta protokol bi bilo treba začasno uporabljati od datuma podpisa. 2014/0188 (NLE) Predlog SKLEP SVETA o podpisu, v imenu Evropske unije in njenih držav članic, in začasni uporabi Protokola o spremembi Evro‑sredozemskega letalskega sporazuma med Evropsko unijo in njenimi državami članicami na eni ter vlado Države Izrael na drugi strani zaradi upoštevanja pristopa Republike Hrvaške k Evropski uniji SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 100(2) in člena 218(5) Pogodbe, ob upoštevanju Akta o pristopu Hrvaške, zlasti drugega pododstavka člena 6(2) Akta, ob upoštevanju predloga Evropske komisije, ob upoštevanju naslednjega: (1) Svet je 14. septembra 2012 pooblastil Komisijo, da v imenu Unije, njenih držav članic in Republike Hrvaške začne pogajanja z namenom sklenitve Protokola o spremembi Evro‑sredozemskega letalskega sporazuma med Evropsko unijo in njenimi državami članicami na eni ter vlado Države Izrael na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol). (2) Pogajanja so se uspešno zaključila 12. decembra 2013. (3) Protokol bi bilo treba podpisati v imenu Unije in njenih držav članic s pridržkom njegove poznejše sklenitve. (4) Protokol bi bilo treba v skladu s členom 3(2) Protokola začasno uporabljati – SPREJEL NASLEDNJI SKLEP: Člen 1 1. Podpis Protokola o spremembi Evro‑sredozemskega letalskega sporazuma med Evropsko unijo in njenimi državami članicami na eni ter vlado Države Izrael na drugi strani zaradi upoštevanja pristopa Republike Hrvaške k Evropski uniji se odobri v imenu Unije in njenih držav članic s pridržkom njegove sklenitve. 2. Besedilo Protokola je priloženo temu sklepu. Člen 2 Generalni sekretariat Sveta vzpostavi instrument popolnih pooblastil za podpis Protokola s pridržkom njegove sklenitve za osebe, ki jih določi pogajalec o Protokolu. Člen 3 Protokol se v skladu s členom 3(2) Protokola uporablja začasno od njegovega podpisa s strani pogodbenic do začetka njegove veljavnosti. Člen 4 Ta sklep začne veljati na dan sprejetja. V Bruslju, Za Svet Predsednik PRILOGA Protokol o spremembi Evro-sredozemskega letalskega sporazuma med Evropsko unijo in njenimi državami članicami na eni ter vlado Države Izrael na drugi strani zaradi upoštevanja pristopa Republike Hrvaške k Evropski uniji k predlogu Sklepa Sveta o podpisu, v imenu Evropske unije in njenih držav članic, in začasni uporabi Protokola o spremembi Evro-sredozemskega letalskega sporazuma med Evropsko unijo in njenimi državami članicami na eni ter vlado Države Izrael na drugi strani zaradi upoštevanja pristopa Republike Hrvaške k Evropski uniji PROTOKOL o spremembi Evro-sredozemskega letalskega sporazuma med Evropsko unijo in njenimi državami članicami na eni ter vlado Države Izrael na drugi strani zaradi upoštevanja pristopa Republike Hrvaške k Evropski uniji VLADA DRŽAVE IZRAEL na eni strani ter REPUBLIKA AVSTRIJA, KRALJEVINA BELGIJA, REPUBLIKA BOLGARIJA, REPUBLIKA HRVAŠKA, REPUBLIKA CIPER, ČEŠKA REPUBLIKA, KRALJEVINA DANSKA, REPUBLIKA ESTONIJA, REPUBLIKA FINSKA, FRANCOSKA REPUBLIKA, ZVEZNA REPUBLIKA NEMČIJA, HELENSKA REPUBLIKA, MADŽARSKA, IRSKA, ITALIJANSKA REPUBLIKA, REPUBLIKA LATVIJA, REPUBLIKA LITVA, VELIKO VOJVODSTVO LUKSEMBURG, MALTA, KRALJEVINA NIZOZEMSKA, REPUBLIKA POLJSKA, PORTUGALSKA REPUBLIKA, ROMUNIJA, SLOVAŠKA REPUBLIKA, REPUBLIKA SLOVENIJA, KRALJEVINA ŠPANIJA, KRALJEVINA ŠVEDSKA, ZDRUŽENO KRALJESTVO VELIKA BRITANIJA IN SEVERNA IRSKA, ki so pogodbenice Pogodbe o Evropski uniji in Pogodbe o delovanju Evropske unije ter hkrati države članice Evropske unije (v nadaljnjem besedilu: države članice), in EVROPSKA UNIJA na drugi strani SO SE – ob upoštevanju pristopa Republike Hrvaške k Evropski uniji 1. julija 2013 – DOGOVORILI O NASLEDNJEM: Člen 1 Republika Hrvaška je pogodbenica Evro-sredozemskega letalskega sporazuma, ki so ga vlada Države Izrael ter Evropska unija in njene države članice podpisale 10. junija 2013 (v nadaljnjem besedilu: Sporazum). Člen 2 Besedilo Sporazuma v hrvaškem jeziku, ki je priloženo temu protokolu, je verodostojno pod istimi pogoji kot druge jezikovne različice. Člen 3 1. Ta protokol pogodbenice odobrijo v skladu s svojimi notranjimi postopki in zakonodajo. Veljati začne na dan začetka veljavnosti Sporazuma. Če pa bi pogodbenice Protokol odobrile po datumu začetka veljavnosti Sporazuma, bi začel veljati v skladu s členom 30(2) Sporazuma. 2. Ta protokol je sestavni del Sporazuma in se začasno uporablja od podpisa Protokola s strani pogodbenic. Sestavljeno v dveh izvodih v ….. , dne … 2014, v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in hebrejskem jeziku, pri čemer so vsa besedila enako verodostojna. ZA DRŽAVE ČLANICE ZA VLADO DRŽAVE IZRAEL ZA EVROPSKO UNIJO